අන්තර් ක්‍රීඩා සමාජ තරගාවලියේ දස්කම් දක්වමින් සිටින ඉසුරු උදානට ශ්‍රී ලංකා ‘ඒ’ පිලේ අවස්ථාවක් නොදීම පිළිබඳ ක්‍රිකට් ක්ෂේත්‍රයේ බොහෝ කතා බහට ලක්ව තිබේ.ඔහු වරාය අධිකාරි ක්‍රිකට් පිල නියෝජනය කරමින් තුන්දින ක්‍රිකට් තරගාවලියේදී කඩුලු 40ක් හා එක්දින තරගාවලියේදී කඩුලු 10ක් බිඳහෙලා සිටියද ශ්‍රී ලංකා ‘ඒ’ පිලේ එංගලන්ත හා අයර්ලන්ත සංචාරයට ඇතුළත් නොකිරීම කතා බහට හේතුවී ඇතැයි වාර්තා වේ.ඉසුරු උදාන එක්දින තරග 2කදී හා විස්සයි20 තරග 6කදී අන්තර්ජාතික ක්‍රිකට් පිටියට පිවිසෙමින් ශ්‍රී ලංකාව නියෝජනය කළේය.පසුගිය වසරේ අන්තර් සමාජ එක්දින ක්‍රිකට් තරගාවලියේ අවසන් මහා තරගයේ වීරයා බවට පත්වූ චරිත් ජයම්පති, තරිඳු කෞෂාල්, චතුරංග කුමාර වැනි දක්ෂ යොවුන් ක්‍රීඩකයන්ටද එංගලන්ත-අයර්ලන්ත සංචාරයේදී ශ්‍රී ලංකා ‘ඒ’ පිලේ අවස්ථා හිමිව නොමැත.මේ ක්‍රීඩකයන්ගේ අනාගත ක්‍රිකට් දිවිය ආරක්ෂා කිරීමට හා ඔවුන්ට දිරිදීම යුතුකමක් බව බොහෝ දෙනාගේ මතයවී ඇත.ශ්‍රී ලංකා ‘ඒ’ ක්‍රිකට් පිල දැන් එංගලන්ත-අර්යලන්ත සංචාරයට එක්ව සිටින අතර එය අගෝස්තු 25 දක්වා පැවැත්වේ.